156 Euroopan yhteisöjen virallinen lehti 03/Nide 32 390R1185 11.5.90 EUROOPAN YHTEISÖJEN VIRALLINEN LEHTI N:o L 119/31 NEUVOSTON ASETUS (ETY) N:o 1185/90, annettu 7 päivänä toukokuuta 1990, voin ja rasvattoman maitojauheen interventio-ostojärjestelmästä annetun asetuksen (ETY) N:o 777/87 sekä voin ja kerman markkinoiden interventiotoimenpiteitä koskevista yleisistä säännöistä annetun asetuksen (ETY) N:o 985/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamis- sopimuksen, ottaa huomioon maito- ja maitotuotealan yhteisestä mark- kinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3879/89(?), ja erityisesti sen 6 artiklan 6 kohdan ja sen 7 a artiklan 1 kohdan, sekä katsoo, että asetuksen (ETY) N:o 777/87(?) mukaisesti voin interventio- ostoja voidaan siirtää tietyin edellytyksin ja toteuttaa pysyvällä tarjouskilpailumenettelyllä; tässä tapauksessa mainitun asetuksen 1 artiklan 3 kohdan c alakohdan mukaisesti otetaan huomioon interventio-ostojen erityinen merkitys markkinoiden tasapainolle ja maidontuottajille suoritettavalle korvaukselle Irlannissa; tämän säännöksen hyöty olisi laajennettava koskemaan Pohjois-Irlantia, missä maidontuotannon vaikutus myös bruttokansantuotteeseen on —selvästi suurempi kuin muilla yhteisön alueilla keskimäärin; asetuksen (ETY) N:o 777/87 mainitun muutoksen vuoksi on tarpeen mukauttaa myös asetusta (ETY) N:o 985/68(), sellaisena kuin se on viimeksi muutettuna asetuksella (ETY) N:o 842/88(5), ON ANTANUT TÄMÄN ASETUKSEN: . 1 artikla Lisätään asetuksen (ETY) N:o 777/87 1 artiklan 3 kohdan c alakohtaan seuraavasti: * ja Pohjois-Irlannissa.” 2 artikla Lisätään asetuksen (ETY) N:o 985/68 1 artiklan 4 kohtaan alakohta seuraavasti: *tässä kohdassa Yhdistyneessä kuningaskunnassa olevat Iso-Britannia ja Pohjois-Irlanti katsotaan erillisiksi alueiksi.” 3 artikla Tämä asetus tulee voimaan 14 päivänä toukokuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä toukokuuta 1990. (*) EYVL N:o L 148, 28.6.1968, s. 13 (?) EYVL N:o L 378, 27.12.1989, s. 1 (>) EYVL N:o L 78, 20.3.1987, s. 10 (*) EYVL N:o L 169, 17.7.1968, s. 1 (5) EYVL N:o L 87, 31.3.1988, s. 4 Neuvoston puolesta Puheenjohtaja G. COLLINS